Працэдура ўзнагароджання пераможцаў прайшла нефармальна. На сцэне крэатывілі вядоўцы — Ганна Хітрык і Павал Харланчук-Южакоў: ім трэба было абвясціць ажна 96 пераможцаў! У перапынках для гасцей гралі гурты :B:N і Akute, а таксама DJ Laurel. Тых, хто выходзіў на свежае паветра, у дворыку Корпуса 8 чакалі разнастайныя цікавосткі: музычны атракцыён ад velcom, магчымасць зрабіць аўтаматычнае сэлфі пры дапамозе іншага спонсара фестываля кампаніі Webcom, прыемныя размовы з цікавымі людзьмі і шмат чаго іншага.